      R O M Â N I A

JUDEŢUL HUNEDOARA 

   MUNICIPIUL BRAD

      P R I M A R U L 
 Nr. 8/12077/16.01.2024
R E F E R A T  D E  A P R O B A R E
pentru îndreptarea erorii materiale din Hotărârea Consiliului Local al Municipiului Brad nr. 182/2023 privind aprobarea pierderilor tehnologice pentru anul 2022 
în serviciul public de alimentare cu energie termică furnizată 
de către S.C. Termica Brad S.A.

Conform prevederilor art. 40 alin. 3 din Legea nr. 325/2006 privind  serviciul public de termoficare „Pierderile tehnologice se aprobă de autoritatea administrației publice locale, având în vedere o documentație, elaborată pe baza bilanțului energetic, întocmită de operatorul care are și calitatea de furnizor și avizată de autoritatea competentă”.


Prin adresa nr. 48/09.01.2024, înregistrată la Primăria Municipiului Brad sub nr. 12885/09.01.2024, S.C. Termica Brad S.A. a adus la cunoștință faptul că în cuprinsul art. 1 din Hotărârea Consiliului Local al Municipiului Brad nr. 182/2023 s-a strecurat o eroare materială care necesită a fi îndreptată.


Eroarea materială constă în faptul că în cuprinsul acestui articol au fost inversate cuantumul pierderilor reale cu cel al pierderilor tehnologice, față de cuantumul pierderilor aprobate conform Avizului A.S.R.E. nr. 40 din 13.09.2023, pentru documentația privind pierderile tehnologice.

           Astfel, se impune îndreptarea erorii materiale constatată, art. 1 din Hotărârea Consiliului Local al Municipiului Brad nr. 182/2023 urmând a avea următorul conținut:
”Art. 1. – Se  aprobă pierderile tehnologice pentru anul 2022 în serviciul public de alimentare cu energie termică furnizată de către S.C. Termica Brad S.A. astfel:
A)  a. - pierderi reale de energie termică în rețeaua de transport de 23,46 % (6062,952 MWh/an);
      b. - pierderi reale de energie termică în rețeaua de distribuție de 9,87 % (1954,141 MWh/an).
 B)  a. - pierderi tehnologice de energie termică în rețeaua de transport de 23,19 % (5597,822 MWh/an);
    b. - pierderi tehnologice de energie termică în rețeaua de distribuție de 3,89 % (722,826 MWh/an), conform Anexei care face parte integrantă din prezenta hotărâre”.
În contextul celor de mai sus am inițiat prezentul proiect de hotărâre prin care am propus aprobarea celor solicitate și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 43 alin. 6 din Legea nr. 325/2006 privind serviciul public de termoficare, republicată cu modificările și completările ulterioare, ale art. 5^2, art. 6, art. 7 și art. 8 din O.G. nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, cu modificările și completările ulterioare, precum și ale art. 129 alin. 1, alin. 2 lit. d și alin. 7 lit. n din O.U.G. nr. 57/2019 privind Codul administrativ, cu modificările şi completările ulterioare.

